Πρέπει να αναρωτιόσουν
γιατί έφυγα τότε έτσι ξαφνικά από τις ΗΠΑ.
Επιστρέφω στην Κορέα.
Συγγνώμη που σε αφήνω εδώ έτσι. Ξέχνα το και εστιάσου στη θεραπεία σου.
Θα μου εξηγήσεις;
Είναι μεγάλη ιστορία και χειρότερη απ' ό,τι φαντάζεσαι.
Γι' αυτό, ετοιμάσου να με ακούσεις.
Πριν εφτά χρόνια,
ανακάλυψα ότι ένα αμερικανικό φαντ με κορεατική στήριξη
αντιμετώπιζε οικονομικά προβλήματα.
Ένας από τους σημαντικότερους επενδυτές
ήταν ο αδερφός σου.
Ο αδερφός μου;
Ναι,
ο αδερφός σου.
Ο πρόεδρος Λι Ντε-χο.
Όταν ανακάλυψε ότι ερευνούσα την εταιρεία,
ήρθε και με απείλησε.
Νωρίς το ίδιο πρωί…
είχες το ατύχημα.
Υπαινίσσεσαι ότι το ατύχημα το προκάλεσε…
Ο αδερφός σου.
Φοβήθηκα.
Αν έγραφα το άρθρο,
πίστεψα ότι μπορεί και να σε σκότωνε, αφού ήσουν ήδη σοβαρά.
Γι' αυτό έφυγα.
Ο αδερφός σου
έχει κάνει πολλά φρικτά πράγματα.
Έχει βλάψει ανθρώπους.
Συγγνώμη, αλλά…
δεν το αντέχω.
Κα Ουί Τζονγκ-σιν.
Γνωριζόμαστε.
Κάποτε με αγνοούσατε, αλλά τελικά ήρθατε να με βρείτε.
Ξοδεύω χρόνο μόνο με άτομα που τον αξίζουν.
Αλλά περνάτε συνεχώς τα όρια,
οπότε αναγκάστηκα να αλλάξω λίγο το πρόγραμμά μου.
Γιατί δεν με απολύετε;
Ώστε έτσι;
Αν το πρόβλημα ήταν τόσο απλό, δεν θα χρειαζόταν να παρέμβω.
Ή κάνω τον άλλο να τα παρατήσει
ή απλά τον ξεφορτώνομαι.
-Έτσι κάνω δουλειές εγώ. -Με απειλείτε;
Σας συμβουλεύω.
Πάρτε το σαν συμβουλή, επειδή ανησυχώ για εσάς.
Πρέπει να έχετε ξεφορτωθεί αρκετό κόσμο.
Σας συνιστώ να σταματήσετε αμέσως ό,τι κάνετε.
Αν συνεχίσετε, δεν θα έχετε καλό τέλος.
Χάνετε τον χρόνο σας.
Δεν θα σταματήσω.
Καλά, λοιπόν.
Τώρα που ξέρω ποια είναι η θέση σας,
θα πάρω την κατάσταση στα χέρια μου.
Τι τρελάρας είναι αυτός!
Να πάρει.
Σίγουρα μπορείτε να τ' αντέξετε;
ΕΠΕΙΣΟΔΙΟ 14
Μόνο η Ουί Τζονγκ-σιν μπορεί να τον σταματήσει.
Και χρειάζομαι τη βοήθειά σου ώστε το άρθρο να δημοσιευτεί
στην Ουνσόνγκ στα Σπορ.
Σε παρακαλώ.
Τι;
Κι αυτή είναι κλειδωμένη!
Τι;
-Σίγουρα ήρθαμε τη σωστή ώρα; -Πάρε τον βοηθό σκηνοθέτη.
Στο πλατό στις 6:30 μ.μ., είπαν.
Ο συνδρομητής που καλείτε…
Δεν απαντάει.
Τι διάολο συμβαίνει;
Εμπρός; Ναι.
Αλήθεια;
Εντάξει. Ευχαριστώ, Γκιλ-σου.
Πήγαινε σπίτι.
Τι είπε;
Να…
Πήγε στο γραφείο της παραγωγής, αλλά δεν ήταν κανείς.
Και ο Μπακ είχε τα φώτα στο στούντιο σβηστά.
Πλάκα μού κάνεις.
Είναι απίστευτοι.
Αλήτες!
Χιον-τζουν.
Ας ηρεμήσουμε λίγο.
Πώς να ηρεμήσω;
Με παρακαλούσε να δεχτώ αυτόν τον ρόλο, και τον δέχτηκα!
Τώρα έκανε κόμμα με το συνεργείο εναντίον μου;
Λοιπόν, πες στον Μπιονγκ-γκι και στον κο Σον
ότι δεν γυρνάω αν δεν ακούσω συγγνώμη!
Έλα τώρα.
Πες τους το τώρα!
Πώς να τους το πω όταν δεν είναι κανείς εκεί;
Τι;
Και ο Μπακ είχε τα φώτα στο στούντιο σβηστά.
Θεέ μου, πόσα χρόνια έχουν περάσει;
Ο ΚΑΛΟΣ ΝΤΕΤΕΚΤΙΒ ΚΑΝΓΚ ΠΙΛ-ΓΚΟΥ
Γεια σου, καλό μου βραβείο. Καιρό έχω να σε δω.
Τι κάνεις;
Έτοιμοι. Πάμε!
-Στοπ! Πάμε! -Μη σταματάτε.
-Συνεχίζετε μέχρι να πω "στοπ". -Πάμε!
Κύριε Λιμ, πάμε ξανά.
Στοπ!
-Στοπ! -Αφού δεν έχετε συνεργαστεί
με κανέναν βραβευμένο.
Πάμε!
-Τι; -Στοπ. Ξανά.
Δεν μπορείς να αλλάξεις τους ανθρώπους. Εγώ, όμως, μπορώ.
Στοπ! Εντάξει!
-Τελειώσαμε! -Ναι!
Ως σκηνοθέτης, δεν θα ξεχάσω
την πρώτη σπίθα της έμπνευσής μου.
Πρέπει να ήταν αποπνικτικά τόσο καιρό μες στο σκοτεινό κουτί.
Δεν το πιστεύω τι έχω κρατήσει.
Ας σκοτώσουμε τον Κανγκ Πιλ-γκου!
Τρακάρω. Κάνω μεταμόσχευση προσώπου και μεταμορφώνομαι πλήρως.
Και μετά, ας παίξει άλλος τον Κανγκ Πιλ-γκου.
Μήπως να κλείναμε τη σκηνή εκεί που με κολλάει στον τοίχο;
Στη δουλειά είναι, μην το παρατραβήξουν.
Μήπως να αλλάζαμε αυτό με τον διεφθαρμένο Κανγκ Πιλ-γκου
λιγάκι μόνο;
Σεναριογράφος είστε, βρείτε το.
Έφυγε όντως;
Ο ΚΑΛΟΣ ΝΤΕΤΕΚΤΙΒ ΚΑΝΓΚ ΠΙΛ-ΓΚΟΥ 5
Κύριε Μπακ, μην το κάνεις αυτό!
Ξέχασες τι είπαμε;
-Σταμάτα. -Έλα τώρα, κε Μπακ.
-Σκάσε. -Θα καταστραφούμε!
Εγώ είμαι, ο Πιλ-γκου.
Άκουσέ με.
Θα τα καταστρέψεις όλα!
Δεν μπορείς να το κάνεις αυτό!
Ναι, μπορώ.
Τι έχει πάθει ο κύριος Λιμ;
Ξεχνάει λόγια, δεν κάνει πρόβες. Έμαθα ότι παράτησε το γύρισμα
-γιατί βαρέθηκε να περιμένει. -Εκείνη τη μέρα,
ο σκηνοθέτης δούλευε στο λάπτοπ
και αναθεωρούσε συνεχώς το σενάριο.
Αλλά ναι, και ο κύριος Λιμ έφταιγε.
Και για μένα είναι κουραστικό.
Ο ηθοποιός φεύγει από το γύρισμα κι ο σκηνοθέτης κατεβάζει ρολά!
Αυτή η κόντρα πρέπει να σταματήσει!
-Δεν θα βγει το πρόγραμμα! -Σ' εμένα το λέτε;
Έκανα ό,τι μπορούσα, τους πήρα με το καλό και με το άγριο.
Πού πήγε ο Πιλ-γκου μας;
Τι απέγινε εκείνο το ζωηρό, ενθουσιώδες βλέμμα του;
Είναι άλλος άνθρωπος!
Πώς θα βγει η σειρά;
Κύριε.
Θα τους βάλω κάτω αυτήν τη φορά και με την πυγμή μου
θα τους καλοπιάσω.
-Φέρε πίσω εκείνη την πρώτη σπίθα! -Τη σπίθα.
Αφέθηκα με τα χρόνια.
Ήθελε ο πρωταγωνιστής αλλαγές, τις έκανα με προθυμία.
Για να ικανοποιώ την παραγωγή και τον πρωταγωνιστή,
άφησα στην άκρη το σκηνοθετικό μου όραμα.
ΒΡΑΒΕΙΟ ΣΚΗΝΟΘΕΣΙΑΣ
Δεν το ξανακάνω αυτό, όμως.
Θα ξαναβρώ την αρχική μου σπίθα!
Τη φλόγα που είχα ως ανεξάρτητος σκηνοθέτης.
Την αγνή, ακαταμάχητη δημιουργικότητά μου.
Όλα αυτά επιστρέφουν και θα είναι στη σειρά.
Στο εξής, τίποτα και κανείς
δεν θα μπει στον δρόμο μου.
-Δεν πάγωσα μόνο εγώ από τρόμο, έτσι; -Νομίζω πως το έχει χάσει τελείως.
Τι κάνουμε, κύριε Χουάνγκ;
Θέλουμε και τη σπίθα του κου Λιμ.
Το τηλέφωνό σας.
Ναι, συγγνώμη.
-Εμπρός; Χουάνγκ Τζι-σουν, λέγετε. -Καλώ εκ μέρους του Ομίλου Ουνσόνγκ.
Κύριε Χουάνγκ, το ΔΣ αποφάνθηκε την απόλυσή σας.
Η απόλυση ισχύει αμέσως μετά την κοινοποίησή της.
Ορίστε; Περιμένετε μια στιγμή.
"Απόλυση" είπατε;
Δηλαδή απολύομαι;
Απολύθηκες;
Γιατί;
Δεν έχω ιδέα.
Τους ρώτησα γιατί με απέλυσαν,
αλλά μου είπαν μόνο ότι αυτό αποφάσισε το ΔΣ.
Ίσως παράκουσες.
Πλάκα μού κάνεις, αδερφέ;
Στάσου, θυμάσαι τότε που ήρθε στο γραφείο η κυρία Ουί;
-Ναι. -Εκείνη τη μέρα, ήθελε να της δείξω
τις οικονομικές καταστάσεις μας.
Όμως αν αυτό συνεχιστεί, η King's Back θα κινδυνεύσει.
Είπε ότι κινδυνεύαμε.
Γιατί δεν μου το είπες νωρίτερα;
Είναι πανέξυπνη. Για κάποιο λόγο το είπε.
Άκουσέ με, το ξέρω.
Μετά το τηλεφώνημα, έτρεξα στο γραφείο
-για να ελέγξω. -Ωραία.
Κάτι τύποι μού είπαν
ότι γίνονταν εργασίες για έναν αγωγό.
-Δεν με άφησαν να μπω. -Μπα;
Περίεργο δεν είναι;
Να κάνουμε αναφορά στην αστυνομία;
Ή μήπως στο Υπουργείο Απασχόλησης και Εργασίας;
Ποιος; Εγώ;
ΕΣΤΙΑΤΟΡΙΟ JY
Σας ανήκει ένα τέτοιο κτίριο, φοβερό!
Με εντυπωσιάζετε.
Ξέρετε τον κο Χα Γκι-ουάν. Στην ανάπλαση της Τσονγκουόν,
του επιτρέψατε να χρησιμοποιήσει το όνομά σας έναντι χρημάτων.
Αυτό είναι γελοίο!
Πού το πάτε;
Δεν νομίζετε πως η αγορά κτιρίου αξίας 40 δις με μετρητά, χωρίς δάνειο,
είναι ακόμα πιο γελοία;
Δεν ξέρουμε τον Χα Γκι-ουάν και δεν έχουμε κάτι να πούμε. Φύγετε.
Ο αδερφός σας δεν αυτοκτόνησε. Ίσως αυτό θέλετε να πιστεύετε,
αλλά γνωρίζετε ότι δεν ισχύει.
Δεν σας ζητώ να παραδεχτείτε τα πάντα σήμερα.
Αλλά να ξέρετε
ότι θα καθαρίσω το όνομα του κυρίου Γου Γιονγκ-σουκ.
Όσο καιρό κι αν πάρει.
Όταν είστε έτοιμοι να μιλήσετε, τηλεφωνήστε μου.
ΟΥΙ ΤΖΟΝΓΚ-ΣΙΝ ΟΥΝΣΟΝΓΚ ΣΤΑ ΣΠΟΡ
ΛΙΜ ΧΙΟΝ-ΤΖΟΥΝ
-Ουί Τζονγκ-σιν, λέγετε. -Πού είσαι;
Έξω. Γιατί ρωτάς;
Συγγνώμη, αλλά μήπως μπορείς να έρθεις από δω τώρα;
Στο σπίτι μου, εννοώ.
Στο σπίτι σου;
Για ποιον λόγο;
Έλα και θα δεις.
Έλα τώρα, εντάξει;
Μα…
Τι παίζει;
Γιατί να πάω από κει;
Κυρία Ουί!
-Κι εσείς εδώ; -Ναι.
Το θέμα είναι ότι ο κύριος Χουάνγκ
απολύθηκε από την ίδια του την εταιρεία.
Σκεφτήκαμε ότι ίσως γνωρίζεις εσύ κάτι.
Γι' αυτό σε φώναξα, για να το συζητήσουμε.
Σας απέλυσαν;
Ναι! Την άλλη φορά που είχατε έρθει από το γραφείο,
ζητήσατε τις οικονομικές καταστάσεις. Κάτι δεν σας πήγαινε καλά.
Γιατί το είπατε αυτό;
Κυρία Ουί, χρειάζομαι απεγνωσμένα τη βοήθειά σας.
Μπορείτε να σκεφτείτε κάποιο λόγο για την απόλυσή σας;
Λόγο;
-Λόγο… -Ναι;
Σωστά, εκείνο το πράγμα…
Είπαν ξαφνικά ότι έκαναν διεξοδικό έλεγχο
και να υπογράψω μνημόνιο… πώς το είπαν;
-Βρες το! -Μνημόνιο… συναντίληψης!
Έφεραν ένα μνημόνιο συναντίληψης και μου ζήτησαν να το υπογράψω.
-Το υπέγραψες; -Όχι βέβαια!
Κάτι μου βρομούσε και τους ζήτησα εξηγήσεις.
Και πριν το καταλάβω,
συγκάλεσαν ΔΣ και με απέλυσαν!
-Πώς γίνεται; -Λοιπόν!
Σας θέλω συγκεντρωμένους σ' εμένα.
Θα σας εξηγήσω κάτι.
Εντάξει.
Όλα ξεκίνησαν
από τη μακροπρόθεσμη συνεργασία μεταξύ των Λι Ντε-χο και Χα Γκι-ουάν.
Ο Λι Ντε-χο χρηματοδοτούσε τον Χα Γκι-ουάν,
ο οποίος, σε ανταπόδοση, τον βοηθούσε.
Π.χ. η ανάπλαση της Τσονγκουόν.
Χάρη στις πληροφορίες του Χα Γκι-ουάν,
ο Λι Ντε-χο αγόρασε πάμφθηνα ακίνητα και έβγαλε κέρδος.
Για να ξεπλύνει τα κέρδη,
αγόρασε πρακτορεία όπως η King's Back.
Να πάρει!
-Δες μια ψαρούκλα που έπιασε! -Δηλαδή…
Ο κακός της υπόθεσης είναι ο Λι Ντε-χο;
Άρα, αυτός ο αλήτης
χρησιμοποίησε την εταιρεία μας για ξέπλυμα χρήματος;
Τώρα, όμως, αντιμετωπίζει προβλήματα ταμειακής ροής,
διότι το κόστος κατασκευής των έργων του εκτινάχθηκε.
Έτσι, λοιπόν,
προσπαθεί να σωθεί μεταπουλώντας τα πρακτορεία σε υψηλή τιμή.
Το μνημόνιο συναντίληψης ήταν μέρος της διαδικασίας πώλησης της King's Back.
Να πάρει!
Δηλαδή ξεπούλησε την εταιρεία μας επειδή ξέμεινε από λεφτά;
Κι απέλυσε τον κο Χουάνγκ γιατί ήταν εμπόδιο;
Ακριβώς.
"Εμπόδιο";
Και τι πρέπει να κάνουμε εμείς τώρα;
Να κάτσουμε και να το αποδεχτούμε;
Όχι.
Θα αντεπιτεθούμε με αποδείξεις.
-Κε Χουάνγκ. -Ναι;
Αύριο θα πάμε μαζί στο γραφείο σας να βρούμε τα απαραίτητα έγγραφα.
Σας ευχαριστώ. Νιώθω σαν να έχω ολόκληρο στρατό μαζί μου.
-Νιώθω ασταμάτητος… -Φτάνει.
Ευχαριστώ πολύ.
-Ευχαριστώ. -Σ' ευχαριστώ.
ΕΚΤΥΠΩΣΕΙΣ
Δεν το πιστεύω ότι άντεξε τόσο καιρό αυτό το αμάξι.
Παραχωρήσατε το τυπογραφείο στον θείο μου.
-Από τότε το οδηγεί. -Μάλιστα.
Είπα μήπως βοηθήσει να βρείτε την αρχική σας σπίθα.
Την αρχική μου σπίθα;
Κι εσύ τα ίδια; Έλεος.
Νιώθω λες και μπαίνω πρώτη φορά.
Πάντα τόσο μικρό ήταν αυτό το αμάξι;
Μην μπλέξετε σε καβγά σήμερα στο πλατό.
Δεν είναι ότι μ' αρέσει να καβγαδίζω.
Ο σκηνοθέτης δεν έχει ακόμα έτοιμο το σενάριο.
Δεν ήθελα να εκτεθεί στο συνεργείο,
γι' αυτό προσπάθησα να κερδίσω λίγο χρόνο.
Τι κάνουν άραγε η κα Ουί και ο κος Χουάνγκ;
Έπρεπε να 'χα πάει κι εγώ μαζί τους.
Να πάρει.
Είναι το γραφείο μου. Γιατί δεν με αφήνετε να περάσω;
-Δεν μπορείτε. -Γιατί δεν μπορεί;
Έχει προσωπικά του αντικείμενα μέσα.
Τα θέλει. Με ποιο δικαίωμα του το απαγορεύετε;
Η εντολή του προέδρου είναι να μην μπει κανείς μέσα.
-Αν έχετε πρόβλημα, μιλήστε μαζί του. -"Εντολή του προέδρου";
Ελάτε τώρα, μην κάνετε έτσι.
Θα ασχοληθεί ο πρόεδρος με ένα τόσο ασήμαντο θέμα;
Να κάνουμε μια συμφωνία;
Βλέπετε εκείνο το λάπτοπ εκεί πέρα;
Έχω και κάτι παντόφλες, δώρο γενεθλίων από τη σύζυγο.
Θα πεταχτώ μέσα και θα πάρω αυτά μόνο.
Είπαμε όχι, διάολε.
Με χτυπήσατε;
Θ' αστειεύεστε.
Φύγετε απ' τη μέση, αλήτες!
Αυτό είναι βιαιοπραγία! Πώς την είδατε; Κάντε άκρη!
-Άκρη! -Βγάλτε τους έξω!
-Αφήστε με! -Μπάσταρδοι!
Να πάρει, δεν φεύγω!
Αφήστε με!
ΑΥΤΟΚΡΑΤΟΡΙΚΕΣ ΕΚΤΥΠΩΣΕΙΣ
Γεια σας.
Χαίρετε.
Κύριε Μπακ.
-Χαίρετε. -Χαίρετε.
Καλημέρα.
-Ετοιμαστείτε. -Εντάξει.
Δεν έχεις τίποτα να πεις;
Όχι, τίποτα.
Ολοκλήρωσες το σενάριο;
Έτσι λέω.
Μάλιστα.
Τι είναι αυτό;
Γιατί κρέμασες πάνω σου το βραβείο;
Είναι κάτι σαν το αμάξι του τυπογραφείου. Η πρώτη μου σπίθα.
Συμβολίζει τη δέσμευσή μου να μην ξεχάσω
το πάθος, την αγνότητα και τη σπίθα που είχα.
Το 'χω πάνω μου για να θυμάμαι.
Κύριε Μπακ.
Έλα, μην κάνεις έτσι.
Τι τρελάρας! Δεν πάει καλά.
Γιατί γίνεται τόσο παράξενος κάθε φορά που σκηνοθετεί;
Έλεος.
Ο Πιλ-γκου έχει κάνει στροφή 180 μοιρών. Είναι διεφθαρμένος.
Κλέβει από πρεζάκια, βγαίνει με κονσοματρίς. Είναι σίχαμα.
-Έλεος. -Αλλά το παίξιμό σας
δεν είναι το ανάλογο.
Θέλετε να τον κάνετε να φανεί καλός!
Δεν μου αρέσει τίποτε απ' όλα αυτά.
Ο Κανγκ Πιλ-γκου είναι ήρωας. Γιατί να γίνει κακός;
Ήδη υποφέρει που έχασε τον φίλο του.
Από πού κι ως πού να κυνηγάει τα λεφτά;
Δεν είναι τέτοιος άνθρωπος ο Κανγκ Πιλ-γκου!
-Αρνείστε να ακολουθήσετε το σενάριο; -Εξαρχής δεν μ' άρεσε η ιδέα,
αλλά το σενάριο το έκανε ακόμα πιο γελοίο!
Είναι σαν να γράφτηκε βεβιασμένα, κύριε Μπακ!
Πότε θα λογικευτείτε;
-Τι είπες; -Το σενάριο είναι αρκετά πειστικό
και δεν αξίζει την κριτική σας!
-Σοβαρά… -Τι θα γίνει;
Αν δεν συνεργαστείτε, ακυρώνω το γύρισμα τώρα.
Με απειλείς;
-Θέλεις να πεθάνεις; -Εσείς μας παρατήσατε ενώ κάναμε γύρισμα.
-Αυτό έγινε… -Λοιπόν.
Στο εξής, θα ακολουθούμε το σενάριο κατά γράμμα.
Κύριε Μπακ.
Είσαι σοβαρός;
Μπακ Μπιονγκ-γκι!
ΧΟΥΑΝΓΚ ΤΖΙ-ΣΟΥΝ
Έλα.
Καταφέρατε να πάρετε τα έγγραφα;
Ούτε στο γραφείο δεν μπορέσαμε να μπούμε. Μας έδιωξαν.
Τι; Γιατί;
Έστησαν ένα τσούρμο μπράβους έξω από το κτίριο.
Δεν μας αφήνουν να μπούμε.
Προσπαθήσαμε να μπουκάρουμε κι έπεσε ξύλο.
-Έσκισαν τα ρούχα της κας Ουί. -Τα ρούχα;
-Έλεος. -Σταματήστε.
Γιατί να μην μπούμε;
Μ' ακούς;
Μην το κουνήσετε ρούπι μέχρι να έρθω!
-Καλά. Ναι; -Είναι παράνομο!
-Αδερφέ; -Θέλουμε μόνο να πάρουμε
-κάποια προσωπικά αντικείμενα. -Τα πήρε στο κρανίο.
Ελάτε, μια στιγμή θα κάνουμε μόνο.
Αφήστε μας να μπούμε για ένα λεπτό! Ανάθεμά σας!
Αλήτες καταραμένοι!
Πού πάτε;
Ξεκίνα το αμάξι τώρα!
Κε Λιμ, έχετε γύρισμα.
Πάλι φεύγετε; Δεν γίνεται αυτό!
Κύριε σκηνοθέτη!
Κύριε σκηνοθέτη, μπλέξαμε! Κράτα αυτό.
Μπλέξαμε. Ο κος Λιμ φώναξε "Ξεκίνα το αμάξι τώρα!" κι έφυγε.
Ποιο αμάξι;
-Του τυπογραφείου. -Άντε.
-Να το! -Πάλι φεύγει;
Έχετε τρελαθεί τελείως;
-Βοηθέ σκηνοθέτη, οδήγα! -Ναι;
Οδηγώ!
-Πάμε! -Σήμερα θα τον πιάσω.
Μπείτε μέσα!
Ακολούθα τον!
Ξεκίνα!
Έλα, Γκιλ-σου. Πάτα το!
Δεν θα τη γλιτώσουν οι μπάσταρδοι.
Έπρεπε να πούμε στον σκηνοθέτη ότι φεύγουμε.
Αμάν.
Γιατί έπρεπε να φέρεις αυτό το αμάξι σήμερα;
Έλα, πάτα γκάζι!
Να πάρει.
Του έδωσα θάρρος για να με πατάει;
-Βοηθέ. -Ναι, κύριε;
-Πόσες σκηνές ήταν να γυρίσουμε σήμερα; -Δώδεκα, κύριε.
Μάλιστα.
Σήμερα θα γυρίσουμε 12 σκηνές, ό,τι και να γίνει.
Ακόμα κι αν χρειαστεί να φτύσουμε αίμα, να ξενυχτήσουμε,
θα τις κάνουμε όλες.
Μην τους χάσεις, καλά;
Μάλιστα.
-Οδήγα. -Εντάξει.
Μείνε πίσω του.
Δεν το κουνάμε από δω, γι' αυτό κάντε άκρη!
Έτσι ακριβώς!
Δώστε μου πίσω τις παντόφλες μου!
Δώστε τις πίσω!
Δώστε τις… Ναι, να τες! Δώστε τις πίσω!
-Ορίστε. -Όπα!
-Τι κάνετε; -Τώρα φύγετε.
Κάθαρμα!
-Η παντόφλα μου! -Κάντε άκρη, λέμε!
Σταματήστε την.
Να πάρει!
-Φύγετε από δω! -Κάντε άκρη!
Αφόρετες είναι.
-Πίσω! -Αφήστε με!
Να πάρει.
Σταματήστε.
Κυρία Ουί! Παλιο…
Άκρη!
ΑΥΤΟΚΡΑΤΟΡΙΚΕΣ ΕΚΤΥΠΩΣΕΙΣ
Καθάρματα!
Όχι.
Κανγκ Πιλ-γκου!
Πάρε την κυρία Ουί και φύγετε από δω!
Κυρία Ουί, από κει!
Διάολε!
Τι γίνεται εδώ;
Κύριε Λιμ;
Τι διάολο;
Πλάκα μού κάνετε;
Όλοι στο πάρκινγκ. Έχουμε θέμα.
Το σώμα για έναν ηθοποιό είναι το παν.
Κασκαντέρ!
Έτοιμοι!
Πάμε!
Έτσι, ρίξ' τον κάτω!
Έτσι μπράβο!
-Ζουμάρετε πάνω τους! -Ωραία!
-Δεξιά την κάμερα! -Ναι, έτσι!
Δεν μπορείς να αλλάξεις τους ανθρώπους. Εγώ, όμως, μπορώ.
Να πάρει.
-Τι; -Τι θες;
-Τι κάνεις; -Να πάρει!
Άσε με! Τι διάολο;
Ώρα να πετάξουμε τα σκουπίδια.
-Πάμε! -Παλιο…
Έλα. Πάμε.
Αδερφέ.
Οι παντόφλες μου;
ΕΤΑΙΡΕΙΑ ΨΥΧΑΓΩΓΙΑΣ KING'S BACK ΑΠΑΓΟΡΕΥΕΤΑΙ Η ΕΙΣΟΔΟΣ
Μάλλον δεν θα κάνουμε τον έλεγχο σήμερα.
Είσαι εντάξει;
Έχεις χτυπήσει;
Είσαι καλά;
Σίγουρα είσαι καλά;
Σε χτύπησαν;
Μια χαρά είμαι εγώ!
Εσύ είσαι σίγουρα εντάξει;
Δεν φέρονται έτσι σε μια λεπτεπίλεπτη κυρία.
Σίγουρα είσαι καλά;
Πες κάτι!
Κύριε Χουάνγκ, είσαι εντάξει; Ναι;
Δεν έχουμε χρόνο.
Κυρία Ουί, πρέπει να πάρουμε τα έγγραφα.
-Σωστά. -Αμάν.
-Είστε καλά; -Ναι.
Εδώ τα έχω.
Κύριε Λιμ!
Μπιονγκ-γκι.
Νόμιζα ότι το σκάσατε από το πλατό. Τι ήταν αυτό μόλις τώρα;
Δεν το έσκασα. Απλώς έφυγα χωρίς να σου το πω.
-Μπιονγκ-γκι. -Ναι;
Αν δεν ήσουν εσύ και οι κασκαντέρ, δεν θα τα είχα καταφέρει.
Υπάρχει κάποιο πρόβλημα με την εταιρεία;
Μεγάλο πρόβλημα υπάρχει με την εταιρεία.
Ήρθαν αυτοί οι μπράβοι απ' το πουθενά και…
Αμάν.
Κοιτάξτε.
Δεν ξέρω τι τρέχει,
αλλά μάλλον τακτοποιήθηκε το θέμα.
Πάμε πίσω στο γύρισμα.
Η δικαιοσύνη έχει πεθάνει, κι εσύ σκέφτεσαι το γύρισμα;
Ανάβαλέ το!
Γιατί σας ακολούθησα ως εδώ, νομίζετε;
Αν δεν γίνει φυσική καταστροφή,
το πρόγραμμα δεν αλλάζει.
Δεν πάτε σπίτι σήμερα αν δεν γυρίσουμε και τις 12 σκηνές.
-Κύριε μάνατζερ; -Ναι;
Θα έρθω μαζί σας. Ετοιμάστε το αμάξι.
Κύριε παραγωγέ;
-Βοηθέ; -Ναι.
Συνοδεύστε γρήγορα και με ασφάλεια τον κύριο Λιμ.
Κύριε Μπακ, πρέπει να μείνω εδώ…
-Κύριε Λιμ, πάμε! -Έχετε 12 σκηνές.
-Κα Ουί! -Πρέπει να φύγουμε. Αμέσως!
Κάντε γρήγορα!
Κα Ουί, να πάρω κι αυτό;
-Ναι, θα τα πάρουμε όλα. -Όλα; Έγινε.
Θεέ μου, έχει πολύ πράγμα εδώ. Ορίστε.
Τι;
Εξηγήστε μου τι συνέβη.
Οι σεκιουριτάδες δεν ήξεραν για την ομάδα ελέγχου.
Τότε, ήρθε ο Κανγκ Πιλ-γκου… Ο Λιμ Χιον-τζουν, θέλω να πω.
Οι μπράβοι δεν τα έβγαλαν πέρα με έναν ηθοποιό;
Δεν ήταν μόνος. Ο κος Λιμ έφερε ένα τσούρμο μαζί του,
κι έκαναν όλοι σαν τρελοί. Έμοιαζαν με ορδή από πεινασμένα ζόμπι.
Και;
Έκαναν ολόκληρη σκηνή μπροστά στην ομάδα ελέγχου;
Συγγνώμη.
Το θέμα είναι ότι ένας από αυτούς
κατέγραφε τα πάντα με το κινητό.
Φοβήθηκα μην ξεφύγει η κατάσταση, γι' αυτό τους είπα να συγκρατηθούν.
Λυπάμαι πολύ, κύριε.
-Γύρισαν. -Τι συμβαίνει;
-Τι έγινε; -Μπλέξατε σε καβγά;
-Θεέ μου! -Τι έγινε;
-Είστε καλά; -Αυτό εδώ δείχνει πολύ άσχημο!
Ξεκινάμε αμέσως γύρισμα, ετοιμαστείτε!
-Αλήθεια; -Τώρα αμέσως;
Ας αναβάλουμε το γύρισμα. Δεν θα τα προλάβουμε όλα σήμερα.
-Το 'χω. -Τι πάθατε;
-Κύριε! -Είστε καλά;
Στοπ. Εντάξει!
-Κύριε Λιμ. -Μπράβο σας!
-Συγχαρητήρια! -Αμάν.
Έλεος.
Κε Λιμ, φέρνω το αμάξι.
Εντάξει.
-Να ξεβαφτώ, τότε. -Εντάξει.
-Αμάν. -Συγχαρητήρια, κύριε!
Και σ' εσένα.
Θεέ μου.
Τι ήταν κι αυτό! Ορίστε.
Μεγάλε, ο αλήτης ο Μπιονγκ-γκι είναι αποφασισμένος.
Γυρίσαμε 12 σκηνές, απίστευτο!
Μάλλον ο κος Μπακ βρήκε την αρχική του σπίθα.
Έλεος μ' αυτήν την αρχική σπίθα!
Ηλίθια σπίθα.
Τέλος πάντων, τι κάνουμε τώρα;
-Εσύ είσαι ακόμα στην εταιρεία, εγώ όχι. -Τι ανησυχείς;
Συνέχισε να κάνεις τη δουλειά σου όπως πάντα.
Θα σ' έχω σαν εξωτερικό συνεργάτη.
Θα με πληρώνεις από την τσέπη σου, δηλαδή;
Θα φροντίσω να παίρνεις κι επιπλέον μπόνους.
-Καλό; -Σοβαρά τώρα;
Είσαι και ο πρώτος!
Δηλαδή δεν θα ξαναπάμε ποτέ στο γραφείο;
Ρίξαμε τόσο τρέξιμο γι' αυτό, που έβγαλαν τα πόδια μας φουσκάλες.
Βάψαμε τους τοίχους,
αγοράσαμε τις καρέκλες.
Τα πάντα εκεί μέσα έχουν περάσει από το χέρι μου, ως κι οι κούπες του καφέ.
Και τώρα μου απαγορεύουν την είσοδο! Είναι τόσο άδικο!
Εγώ είμαι ακόμα στην εταιρεία. Θα μπορέσεις να μπεις.
Δηλαδή δεν είμαι πια ο διευθύνων σύμβουλος κύριος Χουάνγκ;
Είμαι ένας απλός μάνατζερ;
Είμαι πιο κάτω από τον Γκιλ-σου;
Να πάρει.
Ακόμα δεν το 'πα και στη γυναίκα μου.
Ρε συ!
Αυτοπεποίθηση!
Ας είναι αυτό το γραφείο σου. Η καρέκλα σου, διευθύνων σύμβουλε.
Οι μπάσταρδοι…
Πρώτα σε απολύουν μέσω τηλεφώνου και μετά στέλνουν μπράβους στην εταιρεία.
Πώς μπορούμε να τους εκδικηθούμε;
Αδερφέ, δεν είσαι ξενυχτισμένος; Θα πας κάπου;
Έχω κανονίσει κάτι.
Τι μπορεί να έχεις κανονίσει μια τόσο κρίσιμη στιγμή;
Θα βρεθείτε πάλι με την κα Ουί Τζονγκ-σιν!
Να…
Λοιπόν, και για τους δυο μας δουλεύω.
Πρέπει να σκεφτούμε την επόμενή μας κίνηση.
Έτσι δεν είναι;
-Θες να είσαι για πάντα μάνατζερ; -Όχι.
Θα βγω με την κα Ουί για να σκεφτούμε ένα σχέδιο.
Εσύ μείνε εδώ και σκέψου με ποιον τρόπο θα συνεργαζόμαστε στο εξής, εντάξει;
Μην κλάψεις!
Τα λέμε αργότερα.
Έγινε. Τα λέμε!
Κοίτα να δεις που είναι ρομαντική ψυχή τελικά.
Γιατί ήρθες μ' αυτό το αμάξι;
-Τι έχει; -Κάνει μπαμ!
Έλα τώρα, μπες μέσα.
-Όχι, μπες πρώτος εσύ. -Τι;
-Γιατί; Τι τρέχει; -Μπες μέσα.
Αμάν πια.
Ο Κανγκ Πιλ-γκου δεν θα οδηγούσε ποτέ τέτοιο αμάξι.
Έλα τώρα. Δεν είναι κακό.
Δεν είμαι ο Κανγκ Πιλ-γκου. Είμαι ο Λιμ Χιον-τζουν, ο σταρ.
Πώς είναι ο κος Χουάνγκ;
Σε κατάσταση σοκ, φυσικά. Έχει πάθει νευρικό κλονισμό.
Ο Λι Ντε-χο είναι αδίστακτος.
Ήταν όλα προμελετημένα.
Τι θέλαμε και μπλέξαμε με έναν τέτοιο τύπο;
Είχα κακό προαίσθημα από τότε που είχαμε πάει για ψάρεμα.
Εσύ, όμως, γιατί τα βάζεις με έναν τόσο επικίνδυνο άνθρωπο;
Δεν φοβάσαι;
Μόνο εγώ μπορώ, κανείς άλλος.
Αυτή η υπόθεση με έχει πεισμώσει από καιρό, και θέλω να τη διαλευκάνω.
Χάρη στον κο Χουάνγκ, έχω πια σχεδόν όλα τα στοιχεία.
Απλώς ψάχνω έναν αποτελεσματικό τρόπο για να τα αποκαλύψω.
Λοιπόν…
Ούτε σ' εμένα περνάνε αυτά.
Ας σκεφτούμε μαζί.
Γιατί είμαστε μόνο εμείς εδώ;
Έλεος.
Βλέπεις μόνο Κανγκ Πιλ-γκου και δεν έχεις ιδέα τι παίζει.
Ορίστε;
Αν έβλεπες ρομαντικές σειρές, θα καταλάβαινες αμέσως.
Τι εννοείς;
Δεν έχεις δει σε καμιά σειρά κάποιον πλούσιο κληρονόμο
να βγαίνει πριβέ ραντεβού;
Πριβέ;
Το νοίκιασες ολόκληρο;
Δεν έχεις καλύτερο τρόπο να ξοδέψεις τα λεφτά σου;
Αμάν, το ήξερα ότι αυτό θα έλεγες.
Τίποτα δεν ξόδεψα. Μιας και δεν έχει γύρισμα, είπα απλώς ότι θα περάσω.
Βασικά, ήθελα
να είμαστε μόνοι.
Όταν είσαι μαζί μου, σκέφτεσαι τους άλλους.
Έρχομαι εδώ πού και πού.
Εδώ έκανα το ντεμπούτο μου.
Μικρός ρόλος ήταν, αλλά πάλι…
-Λεγόταν… -Η Πόλη του Έρωτα;
-Πού το ξέρεις; -Ήταν ερώτηση στη σελίδα θαυμαστών σου.
Πονοκεφάλιασα για να μπορέσω να γραφτώ.
Το έχω δει αυτό στην τηλεόραση.
ΝΟΥΝΓΚΕ
Τι θυμήθηκα τώρα!
Κάπου εδώ πρέπει να γίνονταν τα γυρίσματα.
Λοιπόν, πώς αποφάσισες να γίνεις ηθοποιός;
Άκουσα ότι ζητούσαν έναν κομπάρσο και πήγα.
Μ' άρεσε να βρίσκομαι στο πλατό.
Και σκέφτηκα ότι θα ήμουν καλός.
Δηλαδή σε ανακάλυψαν σαν κομπάρσο;
Ναι, πάνω κάτω.
Πες αλήθεια. Δεν περνάω και απαρατήρητος.
Αν είμαι τώρα εμφανίσιμος, σκέψου τι κούκλος ήμουν τότε.
Μόλις με είδε ο σκηνοθέτης, μου έδωσε να πω μια ατάκα.
Δεν ήμουν ηθοποιός, όμως.
Πώς θα την έλεγα;
Ήμουν πολύ αγχωμένος.
Ακόμα τη θυμάμαι εκείνη την ατάκα.
Περίμενε!
Το τελευταίο τρένο μόλις έφυγε.
"Το τελευταίο τρένο μόλις έφυγε".
Στοπ!
Το πέτυχα με την πρώτη.
Ήταν συναρπαστικό. Και μετά, πήγα να σπουδάσω υποκριτική.
Άρχισα να αποκτώ εμπειρία στο θέατρο,
κι ύστερα ήρθε ο κινηματογράφος.
Κι ο Κανγκ Πιλ-γκου;
Πώς πήρες τον ρόλο;
Ένας φοιτητής κινηματογράφου ήρθε στο μαγαζί
για να τυπώσει ένα σενάριό του.
Γεια σας.
Τύπωσα ένα σενάριο εδώ πριν λίγο καιρό,
και προέκυψε ένα θεματάκι.
Με παρακάλεσε να παίξω στην ταινία του και συμφώνησα.
Και τελικά βραβεύτηκε από το πουθενά.
Από τότε, είμαι ουσιαστικά σκλάβος του Κανγκ Πιλ-γκου.
Ο φοιτητής ήταν ο Μπακ, ο σκηνοθέτης.
Αλήθεια;
Άρα ο σκηνοθέτης ήταν το γούρι σου.
Γούρι;
Χάρη σ' αυτόν ξανάγινες ηθοποιός και γνώρισες τον Κανγκ Πιλ-γκου.
Ο Κανγκ Πιλ-γκου δεν είναι απλώς ένας χαρακτήρας σε μια σειρά.
Υπερασπίζεται τους αδύναμους, ρισκάρει και τιμωρεί τους κακούς.
Με βοήθησε να ξεχάσω και τα δικά μου προβλήματα για λίγο.
Πολύς κόσμος εκτιμά το αίσθημα δικαίου που έχει.
Εξαιτίας του αυξήθηκαν οι αιτήσεις εισαγωγής στην αστυνομία.
Ο Κανγκ Πιλ-γκου είναι πολύ, πολύ ξεχωριστός.
Αυτόν τον σπουδαίο χαρακτήρα τον υποδύθηκες εσύ.
Δεν είναι τύχη;
Κι εσύ θεωρείς τον εαυτό σου σκλάβο…
Κύριε Λιμ Χιον-τζουν, έχεις χάσει την αρχική σου σπίθα.
Έλα τώρα.
Σοβαρά μιλάω.
Θέλω απεγνωσμένα να παίξω έναν διαφορετικό χαρακτήρα.
Αλλά τώρα έχω δουλειά ως Πιλ-γκου.
Ο Χιον-τζουν είπε ότι του αρέσει κάποια. Ποια είναι;
Σου είπε κάτι τέτοιο;
Δεν υπάρχει καν, έτσι; Ψέμα ήταν.
Αν είσαι τόσο περίεργη, ρώτα τον.
Μη με φέρνεις σε δύσκολη θέση.
Τότε, διάδωσε ότι έχω σχέση μαζί του.
Αμάν, η καταστροφή είναι βέβαιη!
Τι έχεις πάθει τελευταία;
Θέλω πολύ να τα βρω με τον Χιον-τζουν.
Ακόμα κι έτσι, αυτό παραπάει. Δεν μπορώ να διαδώσω μια τέτοια φήμη.
Τότε, να το κάνω εγώ;
Έλα τώρα, Σε-να.
Συγκεντρώσου στη δουλειά και μη σπαταλάς τον χρόνο σου.
Γιατί ήρθαμε στην εταιρεία παραγωγής και όχι στην King's Back;
Με απέλυσαν.
Δουλεύω από δω προσωρινά.
Τι έγινε;
Έκανες κάτι που δεν έπρεπε;
Σαν τι να έκανα που δεν έπρεπε;
Ήθελαν να ξεπουλήσουν την εταιρεία,
κι εγώ τους εμπόδιζα.
Το δικό σου πρακτορείο είναι εντάξει; Λογικά, θα έκαναν το ίδιο και για τα δύο.
-Το γνωρίζει αυτό ο Χιον-τζουν; -Βεβαίως.
Μην κάνεις τίποτα.
Κράτα χαμηλό προφίλ.
Πάντα προσέχω.
Έρχομαι πολύ καιρό εδώ.
Δεν φέρνω όποιον κι όποιον.
Μας μένουν άλλα εννιά ραντεβού τώρα;
Όχι, δεν πάει έτσι.
Σήμερα είχαμε το θέμα του κου Χουάνγκ.
-Δεν μετράει. -Ούτε πέντε λεπτά δεν μας πήρε.
Πέντε λεπτά είναι πολλά.
Δεν θα λυνόταν σε μια νύχτα.
Να φάμε και να φύγουμε. Ξεκινά η νέα σεζόν σήμερα.
Γιατί βιάζεσαι;
Έχω δει το πρώτο μοντάζ.
Εγώ όχι, όμως.
Πρέπει να πάω σπίτι να το προλάβω.
Άντε, τρώγε.
Θα θυμάμαι αυτήν τη στιγμή
σε όλη μου τη ζωή.
Όποιον ρόλο και αν παίξω στο μέλλον,
υπόσχομαι να τα δίνω όλα και να παραμένω ταπεινός.
Ο Κανγκ Πιλ-γκου είναι πολύ, πολύ ξεχωριστός.
Αυτόν τον σπουδαίο χαρακτήρα τον υποδύθηκες εσύ.
Δεν είναι τύχη;
Ευχαριστώ πολύ!
-Χιον-τζουν. -Αμάν, με τρόμαξες.
Θα κοιμηθώ σ' έναν φίλο.
-Ποιον; -Στον Χονγκ-σιν.
-Θα δούμε το πρώτο επεισόδιο. -Με τον Χονγκ-σιν;
Δεν θα έχει πλάκα αν είστε μόνο οι δυο σας.
Με τον πρωταγωνιστή, όμως;
Τι; Θα έρθεις κι εσύ;
-Σε πέντε λεπτά είμαι έτοιμος. -Δείχνουν ύποπτα τα κίνητρά σου.
Καθόλου ύποπτα δεν είναι.
Είπες ότι συμπαθείς την κυρία Ουί.
Βοήθησέ με, αν δεν θες να τα έχω με τη Σου-τζι.
Έλεος.
Θα τα πάρω εγώ αυτά.
Να περάσουμε;
-Μπορούμε… -Ναι.
Μένετε σε τόσο ωραίο σπίτι. Γιατί σας κόβουν το ρεύμα τόσο συχνά;
Γιατί το κόβουν;
Ας πηγαίνατε σε ξενοδοχείο. Γιατί θέλατε να έρθετε στο σπιτάκι μας;
Για να ρίξουμε μ' ένα σμπάρο δυο τρυγόνια.
Να κάνουμε όλοι μαζί πρόβα.
Κι αφού είμαστε τρεις εδώ από τη σειρά,
σκέφτηκα να δούμε μαζί το πρώτο επεισόδιο.
Ωραία δεν θα 'ναι;
Ναι, πολύ ωραία.
Συγγνώμη, αλλά δεν το καταλαβαίνω.
-Υπάρχουν τόσα μέρη… -Κόφ' το.
Τι πρόβλημα έχεις;
Κυρία Ουί, ακόμα να το πιάσετε;
Ο Χιον-τζουν επέμενε να έρθει.
-Μάλλον για να σας δει. -Ρε.
Γυμνάζεσαι, βλέπω.
-Ισχύει. -Ωραίος.
-Σταμάτα να γελάς. -Τι;
Κύριε Λιμ, έχετε φάει; Μπορώ να φτιάξω ράμεν.
Τέλεια ιδέα!
-Μ' αρέσουν. -Έλα να με βοηθήσεις.
Τόσο φαΐ έχει.
Να πάρει, μας τελείωσαν. Δεν έχουμε ράμεν.
-Μην το ανοίξεις. -Δεν έχετε;
Θα βγούμε να πάρουμε ράμεν.
-Τώρα; -Ναι.
-Ρε σεις! -Κουνήσου. Γρήγορα.
-Σταθείτε. -Προχώρα!
-Μα έχουμε τόσο φαΐ… -Μη μιλάς.
Εντάξει, πάμε.
Έχω αγωνία.
Κύριε Λιμ!
ΚΑΝΓΚ ΠΙΛ-ΓΚΟΥ 5
Τι σε νοιάζει; Σε λίγο θα πεθάνεις.
Κε Λιμ, έρχεται το σλόγκαν σας.
Δεν μπορείς να αλλάξεις τους ανθρώπους.
Εγώ, όμως…
-Εγώ, όμως, μπορώ. -Εγώ, όμως, μπορώ.
Ο Κανγκ Πιλ-γκου είναι πολύ, πολύ ξεχωριστός.
Αυτόν τον σπουδαίο χαρακτήρα τον υποδύθηκες εσύ.
Δεν είναι τύχη;
ΤΗΛΕΘΕΑΣΗ ΠΡΩΤΟΥ ΕΠΕΙΣΟΔΙΟΥ: 4,3%
Πόσο είχε κάνει το πρώτο της τέταρτης σεζόν;
Είχε κάνει 12,4%.
Δηλαδή 8,1% παραπάνω από το πρώτο επεισόδιο της φετινής σεζόν.
Και της τρίτης σεζόν;
11,7%.
Της δεύτερης σεζόν έκανε 13,5%
και της πρώτης 8,9%.
Το 4,3% είναι το χαμηλότερο όλων.
Είχε κανένα ματς εκείνη τη μέρα;
Τίποτα.
Είχε καλό καιρό, όμως.
Και βγήκαν όλοι έξω;
Αν ήταν άλλη σειρά, για πρώτο επεισόδιο, δεν θα ήταν τόσο χάλια.
Το πρόβλημα είναι ότι είναι πολύ πιο κάτω από τις άλλες σεζόν.
Ακριβώς! Θυμάσαι τι είχα πει εξαρχής;
Ότι η υπόθεση μπάζει φέτος.
Οι θεατές ξέρουν ακριβώς τι θέλουν από τον Κανγκ Πιλ-γκου.
Εντάξει, για την ανατροπή της υπόθεσης,
ας τον κάνουμε διεφθαρμένο.
Σύντομα, όμως, πρέπει να ξαναγίνει ο γνωστός Κανγκ Πιλ-γκου.
Αυτό πιστεύεις ότι φταίει;
Ο Κανγκ Πιλ-γκου είναι παλιά καραβάνα. Το 'χει ακόμα.
Η τηλεθέαση θα εκτοξευτεί, μην ανησυχείς.
ΧΛΙΑΡΗ ΕΠΙΣΤΡΟΦΗ
ΤΟ ΘΕΜΑ ΕΙΝΑΙ Η ΑΝΤΙΔΡΑΣΗ ΤΟΥ ΚΟΙΝΟΥ
Το πρώτο επεισόδιο έκανε 4,3%. Το δεύτερο 5,1%.
Το τρίτο επεισόδιο 5,2%,
και το τέταρτο 4,9%.
Μη συνεχίζετε, κύριε.
-Δεχόμαστε χτυπήματα από παντού. -Εγώ φταίω. Δεν ήμουν αρκετά καλός.
Δεν ευθύνεται μόνο ένα άτομο γι' αυτά τα αποτελέσματα.
Ακόμα και με προϋπολογισμό-ρεκόρ, τη διεθνή Γκουόν Σε-να
και προηγούμενη τηλεθέαση που είχε ξεπεράσει το 20%,
αν είναι γραφτό, θα αποτύχει.
Ακόμα κι έτσι, με τις προπωλήσεις στο εξωτερικό,
δεν θα βγούμε χαμένοι.
Ισχύει.
Αλλά λυπάμαι να βλέπω τον Κανγκ Πιλ-γκου, μια εμβληματική κορεατική σειρά,
να έχει τόσο άδοξο, τραγικό τέλος.
Μου ραγίζει την καρδιά.
Είπα να το διαφημίζαμε στο UTube,
αλλά κάποιος δεν άκουγε τίποτα.
-Κύριε Λιμ Χιον-τζουν. -Ναι;
-Συγχαρητήρια. -Πώς;
Δεν θέλατε καθόλου να παίξετε τον Κανγκ Πιλ-γκου.
Τώρα, και να θέλετε, δεν μπορείτε πια.
Μια χαρά.
Κοιτάξτε…
Το σενάριο σχεδόν έχει κλείσει, όπως και τα γυρίσματα.
Το μόνο που μου μένει είναι να εστιάσω στη μετα-παραγωγή.
-Ακριβώς. -Ναι.
Φυσικά.
Μπορεί να μην κάνουμε τη μεγάλη έξοδο,
αλλά πρέπει να το παλέψουμε μέχρι τελικής πτώσης.
Πώς θα το παλέψουμε;
Να κάνουμε κάτι που θα κεντρίσει το ενδιαφέρον των τηλεθεατών.
Αν δίναμε συνέντευξη Τύπου;
Συνέντευξη Τύπου;
Λίγο αργά δεν είναι γι' αυτό;
Σειρά έχουν οι δημοσιογράφοι.
Θα απαντήσουμε σε ερωτήσεις
σχετικά με την πέμπτη σεζόν του Κανγκ Πιλ-γκου.
Θέλω να ρωτήσω τον κύριο Μπακ.
Τα τέσσερα πρώτα επεισόδια δεν πήγαν καλά. Τι να περιμένουμε από τα επόμενα;
Θα δείτε γιατί η διαφθορά ήταν μονόδρομος για τον Κανγκ Πιλ-γκου.
Οι τηλεθεατές θα κατανοήσουν καλύτερα τον ήρωα
και θα έχουν έντονη εμπειρία παρακολούθησης.
Δεν τα παρατάμε.
Συνεχίστε να βλέπετε μέχρι το τέλος.
Κε Λιμ Χιον-τζουν,
κριτικές λένε ότι δεν κατανοήσατε πλήρως τον χαρακτήρα σας φέτος.
Συμφωνείτε;
Ναι, τ' ομολογώ.
Αυτή η εκδοχή του χαρακτήρα απέχει πολύ από τον δίκαιο Κανγκ Πιλ-γκου,
και πιέστηκα για να τον υποδυθώ.
Επικοινωνώ συνεχώς με τον σκηνοθέτη
και προσπαθώ πιο σκληρά να αποδώσω αυτήν τη νέα όψη του Πιλ-γκου
με τρόπο αποδεκτό στο κοινό.
Παρακαλώ.
Για μένα, είναι σημαντικό που δεν ακολουθήσατε το επιτυχημένο μοτίβο
και πήρατε το ρίσκο μιας νέας πρόκλησης.
-Στημένη ερώτηση; -Όχι.
-Υπάρχει αγωνία. -Είναι ρεπόρτερ.
Έχετε να πείτε κάτι στους φανατικούς της σειράς, όπως εγώ;
Αρχικά, θέλω να ευχαριστήσω όλους τους τηλεθεατές
που αγαπούν τον Κανγκ Πιλ-γκου.
Για να είμαι ειλικρινής, δεν ήταν εύκολη απόφαση για μένα
το να είμαι σε αυτήν τη σεζόν.
Ήθελα να ξεφύγω από την εικόνα του Κανγκ Πιλ-γκου
με την οποία έχω ταυτιστεί.
Μάλλον η επιθυμία αυτή φάνηκε μέσα από την ερμηνεία μου.
Στη διάρκεια των γυρισμάτων, όμως,
συνειδητοποίησα εκ νέου πόσο ξεχωριστός και πολύτιμος
είναι για μένα ο ρόλος του Κανγκ Πιλ-γκου.
Ο Κανγκ Πιλ-γκου είναι
πολύ, πολύ ξεχωριστός.
Αυτόν τον σπουδαίο χαρακτήρα τον υποδύθηκες εσύ.
Δεν είναι τύχη;
Έτσι, επέστρεψα στα γυρίσματα με ένα ανανεωμένο αίσθημα στοργής.
Όλα θα αποκτήσουν νόημα και η ιστορία θα γίνει πιο συναρπαστική.
Ευχαριστώ για την εμπιστοσύνη κι ελπίζω να μείνετε μαζί μας ως το τέλος.
Κυρία Γκουόν Σε-να.
Πώς ήταν η συνεργασία με τον κο Λιμ Χιον-τζουν;
Έχει περάσει καιρός από το Θλιμμένο Βαλς,
όμως συνεργαστήκαμε μια χαρά, σαν να μην πέρασε μια μέρα.
Ωστόσο, στις σκηνές με σωματική οικειότητα,
τον έπιαναν οι ντροπές του.
Όχι, δεν με έπιαναν οι ντροπές μου.
Ποιος το είπε αυτό;
Δεν είναι ότι ντρεπόμουν.
Ο Πιλ-γκου ερωτευόταν πάντα λατινικά…
Πλατωνικά, ήθελα να πω.
Ήταν η πρώτη του ρομαντική σκηνή, οπότε αγχώθηκε λιγάκι.
Αγχώνονται και οι έμπειροι ηθοποιοί, ε;
Επόμενη ερώτηση, παρακαλώ.
Κύριε Λιμ, άκουσα ότι πρόσφατα τα ξαναβρήκατε
με μια ηθοποιό με την οποία είχατε σχέση πολύ καιρό πριν.
-Μήπως βρίσκεται εδώ σήμερα; -Η Γκουόν Σε-να; Ήταν μαζί κάποτε.
Τι λένε;
-Ισχύει; -Συγγνώμη.
Μην κάνετε προσωπικές ερωτήσεις.
Δεν πειράζει.
Θα απαντήσω.
Ρωτήσατε αν είναι εδώ αυτή που μου αρέσει.
Ναι, είναι.
ΕΥΧΑΡΙΣΤΟΥΜΕ ΤΗΝ Ο ΓΙΟΝ-ΣΟ ΓΙΑ ΤΗΝ ΕΜΦΑΝΙΣΗ ΤΗΣ
Δεν υπάρχει πολύς χρόνος.
Δημοσιεύστε το σύντομα.
Τα έγγραφα θα αποτελέσουν κρίσιμα αποδεικτικά στοιχεία.
Γιατί δεν με αφήνουν να μπω;
Τι σκαρώνουν;
Στην αληθινή ζωή, το τέλος δεν είναι πάντα τόσο καλό
όπως στις σειρές που πρωταγωνιστείτε.
Η κυρία Ουί κινδυνεύει.
Κατάρα και μοίρα δεν διαφέρουν πολύ.
Τελικά,
είχα δίκιο.
Υποτιτλισμός: Μαρία Αβραμέλη